**Пројектни тим пројекта Обнове и ревитализације клупа новобеоградског блока 23**

**Пројект менаџер**

**Бојан Благојевић**, дипломирани просторни планер. Основне академске студије завршио је на Географском факултету Универзитета у Београду, смер просторно планирање, а тренутно је и студент мастер студија на Географском факултету Универзитета у Београду, смер Географски информациони системи. Тренутно поред студија ради као стално запослен у компанији НЦР као аналиста управљања новцем. Поседује знања у области ГИС. Као учесник пројеката сличног типа такође има више стечених знања и искустава како у Србији тако и у иностранству на тему обнове и ревитализације животног окружења. Поред свега наведеног такође је и станар блока 23 тако да је на свакодневном нивоу у контакту са станарима и самим тим је упознат у потребе истих.

**Пројектни тим**

**Снежана Прљинчевић**, дипломирани економиста. Основне студије је завршила на Економском факултету Универзитета у Новом Саду. Поседује вишегодишње искуства и знања у сфери обрачуна и планирања буџета што би у великој мери допринело одличном и прецизном вођењу финансијских издатака. Тренутно запослена у компанији НЦР као аналиста за управљање новцем одикује је доследност, педантност и посвећеност детаљима.

**Бојана Амиџић**, дипломирани грађевински техничар. Основне студије завршила на Вишој грађевинској школи у Београду, смер грађевински техничар. Поред вишегодишњег радног искуство у области обнове, ревитализације и одржавања различитих видова животног простора, поседује многе контакте са фирмама које се баве овом тематиком тако да би као члан пројектног тима имала велики допринос у реализацији пројекта.

**Игор Јанковић**, дивелопер. Основне студије завршио на Вишој техничкој школи у Новом Саду. Поседује висока знања и вишегодишње радно искуство у изради апликација за мобилне телефоне у оквиру више иностраних компанија на пољу ИТ индустрије. Такође поседује знања из више програмских језика које би дале огроман допринос у виду израде и развоја мобилне апликација за праћење стања клупа у новобеоградском блоку 23.